S-460/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júní 2018, á hendur G-kk-þgf H-kk-þgf S-kk-þgf, kt. 000000-0000, Háaleitisbraut 43, Reykjavík, fyrir eftirtalin umferðar- og fíkniefnalagabrot, með því að hafa:

1. Fimmtudaginn 24. nóvember 2016 í Reykjavík haft í vörslum sínum 0,19 g af amfetamíni sem lögregla fann við leit á heimili hans að Háaleitisbraut 43 og lagði hald á.

2. Miðvikudaginn 14. júní 2017 í Reykjavík ekið bifreiðinni [---] sviptur ökurétti um Álftamýri uns lögregla stöðvaði aksturinn.

3. Miðvikudaginn 15. nóvember 2017 í Garðabæ ekið bifreiðinni [---] sviptur ökurétti um Hafnarfjarðarveg, rétt við bensínafgreiðslustöð N1, uns lögregla stöðvaði aksturinn.

4. Sunnudaginn 17. desember 2017 í Reykjavík ekið bifreiðinni [---] sviptur ökurétti og undir áhrifum áfengis (í blóði mældist vínandi 0,70 ‰) norður Gullinbrú uns lögregla stöðvaði aksturinn.

5. Miðvikudaginn 14. febrúar 2017 í Reykjavík ekið bifreiðinni [---] sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 275 ng/ml, kókaín 75 ng/ml, tetrahýdrókannabínól 2,2 ng/ml og vínandi 1,23 ‰) vestur Bíldshöfða uns lögregla stöðvaði aksturinn og fyrir að hafa á sama tíma haft í vörslum sínum 3,45 g af marijúana sem lögregla fann við leit og lagði hald á.

Teljast brot í 2., 3., 4. og 5. lið öll varða við 1. mgr. 48. gr. auk þess sem brot í 4. lið telst varða við 1. mgr., sbr. 2. mgr., 45. gr. og brot í 5. lið við 1. mgr., sbr. 3. mgr., 45. gr. og 1. mgr., sbr. 2. mgr., 45. gr. a., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007 og auk þess telst brot í 5. lið, ásamt broti í 1. lið, varða við 2. gr., sbr. 5. gr. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í apríl 1970. Samkvæmt framlögðu sakavottorði, dagsettu 6. júní 2018, gekkst ákærði undir viðurlagaákvörðun meðal annars vegna aksturs undir áhrifum áfengis og ávana- og fíkniefna, 15. apríl 2013. Hinn 1. ágúst 2013 gekkst hann undir sektarrefsingu með lögreglustjórasátt meðal annars vegna aksturs undir áhrifum ávana- og fíkniefna. Loks var ákærða dæmd sektarrefsing með dómi Héraðsdóms Reykjavíkur, uppkveðnum 10. júní 2015, vegna aksturs undir áhrifum áfengis og ávana- og fíkniefna og aksturs sviptur ökurétti.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,19 g af amfetamíni og 3,45 g af marijúana, sem lögregla lagði hald á við rannsókn málsins.

Ákærði greiði 240.917 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf H-kk-nf S-kk-nf, sæti fangelsi í 45 daga.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 0,19 g af amfetamíni og 3,45 g af marijúana.

Ákærði greiði 240.917 krónur í sakarkostnað.

L-kvk-nf R-kvk-nf S-kvk-nf